**NM23 (NME) homológok intra- és extracelluláris expressziójának és funkciójának vizsgálata emlődaganatok metasztatikus folyamataiban**

Pályázatunk elmúlt néhány hónapjában beállítottuk a FLAG::NM23-H1-gyel, MYC::NM23-H2-vel és kontroll vektorral transzfektált MDA-MB231T sejtvonal kultúrákat, az egyes vonalakból származó sejtextraktumokban Western blottal ellenőriztük a megfelelő fúziós fehérjék expresszióját a TAG-ekre valamint az NM23-H1-re specifikus ellenanyokkal. Az így előkészített sejtvonalakból pillanatnyilag felülúszóik, valamint különböző (vezikula mentes, mikro- és makrovezikuláris) frakcióik elválasztása és vizsgálata folyik extracelluláris NM23-H1 kimutatása céljából. A modell sejtvonal, az MDA-MB231 metabolikus karakterizálását elvégeztük: extrém emelkedett glikolitikus aktivitást és csökkent, minimális citrát kör kapacitást detektáltunk, 2-hydroxi-glutarát (2-HG) onkometabolit termeléssel. MDA-MB231 xenograftot alakítottunk SCID egerekben, ezeknek az egereknek szövettani és szérum mintáit tovább vizsgáljuk (NM23 expresszió vizsgálatok többféle technikával, illetve metasztázisok, későbbiekben metasztázis modellek vizsgálata is lehetséges).